《尚书新造花笺》
唐代·徐夤

浓染红桃二月花，只宜神笔纵龙蛇。浅澄秋水看云母，

碎擘轻苔间粉霞。写赋好追陈后宠，题诗堪送窦滔家。

使君即入金銮殿，夜直无非草白麻。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。